Борис Младенов-Young
Получиш ли от някого похвала…

chitanka.info

Получиш ли от някого похвала,

от кой е първо преценяваш ти.

От мъж? Или жена ти я е дала?

Според това различно тя тежи.

Жена! И ако тя е поетеса,

изтънчена, изискана, с престиж

и твоята поезия хареса,

похвалата й двойно по̀ цениш.

„Харесвам благозвучните ти рими.

Не са измъчени, а в свеж поток

се леят като хор от херувими

и бодро се възнасят с тях възбог!“

По-мил и по-приятен комплимент

не си сънувал ти до тоз момент.

Сидни, Австралия — 2017 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.